L 3/24
EL
Επίσημη Εφημερίδα της Ευρωπαϊκής Ένωσης
6.1.2022
«Υποτροχιακό σκάφος» (9) είναι το σκάφος το οποίο διαθέτει περίβλημα σχεδιασμένο για τη μεταφορά προσώπων ή φορτίων που προορίζεται για τα εξής: α.
Λειτουργία πάνω από τη στρατόσφαιρα· β.
Εκτέλεση μη τροχιακής πορείας· και γ.
Επαναπροσγείωση με τα πρόσωπα ή τα φορτία άθικτα.
«Υπόστρωμα» (3) είναι ένα φύλλο υλικού που χρησιμεύει ως βάση, με ή χωρίς διασυνδέσεις, επί ή εντός του οποίου είναι δυνατό να τοποθετηθούν “διακριτά κατασκευαστικά μέρη” ή ολοκληρωμένα κυκλώματα ή και τα δύο.
ΣΗΜ. 1: “Διακριτό κατασκευαστικό μέρος”: χωριστά συσκευασμένο “στοιχείο κυκλώματος” με τις δικές του εξωτερικές συνδέσεις.
ΣΗΜ. 2: “Στοιχείο κυκλώματος”: μεμονωμένο ενεργητικό ή παθητικό λειτουργικό μέρος ηλεκτρονικού κυκλώματος, όπως δίοδος, τρανζίστορ, αντίσταση, πυκνωτής κ.λπ.
«Ακατέργαστα υποστρώματα» (3 6) είναι μονολιθικές ενώσεις με κατάλληλες διαστάσεις για την παραγωγή οπτικών στοιχείων όπως κάτοπτρα ή φακοί.
«Υποενότητα τοξίνης» (1) είναι ένα δομικά και λειτουργικά ανεξάρτητο δομικό στοιχείο μιας πλήρους «τοξίνης».
«Υπερκράματα» (2 9) είναι κράματα νικελίου, κοβαλτίου ή σιδήρου που έχουν διάρκεια ζωής σε ρήξη με καταπόνηση μεγαλύτερη των 1 000 ωρών σε 400 MPa και οριακή αντοχή σε εφελκυσμό μεγαλύτερη από 850 MPa, σε θερμοκρασία 922 K (649 °C) ή υψηλότερη.
«Υπεραγώγιμα» (1 3 5 6 8) είναι υλικά, όπως μέταλλα, κράματα ή ενώσεις τα οποία παύουν να έχουν ηλεκτρική αντίσταση, δηλαδή τα οποία αποκτούν άπειρη ηλεκτρική αγωγιμότητα και είναι σε θέση να διοχετεύσουν πολύ υψηλές ηλεκτρικές εντάσεις χωρίς θερμικές απώλειες.
ΣΗΜ. Η «υπεραγώγιμη» κατάσταση ενός υλικού χαρακτηρίζεται από μια «κρίσιμη θερμοκρασία», ένα κρίσιμο μαγνητικό πεδίο, το οποίο είναι συνάρτηση της θερμοκρασίας, και μια κρίσιμη πυκνότητα έντασης η οποία είναι επίσης συνάρτηση του μαγνητικού πεδίου και της θερμοκρασίας.
«Λέιζερ πολύ μεγάλης ισχύος» («SHPL») (6) είναι ένα «λέιζερ» ικανό να αποδώσει στην έξοδο (το σύνολο ή μέρος του συνόλου) ενέργειες άνω του 1 kJ εντός 50 ms ή μέση ισχύ ή CW άνω των 20 kW.
«Υπερπλαστική μορφοποίηση» (1 2) είναι διεργασία παραμόρφωσης που χρησιμοποιεί θερμότητα για μέταλλα που κανονικά χαρακτηρίζονται από χαμηλές τιμές επιμήκυνσης (κάτω του 20 %) στο σημείο θραύσης, όπως καθορίζεται σε θερμοκρασία δωματίου με συμβατικές δοκιμές αντίστασης εφελκυσμού, προκειμένου να επιτευχθεί επιμήκυνση κατά τη διεργασία τουλάχιστον διπλάσια των τιμών αυτών.
«Συμμετρικός αλγόριθμος» (5) είναι ο κρυπτογραφικός αλγόριθμος που χρησιμοποιεί την ίδια κλείδα για την κρυπτογράφηση και την αποκρυπτογράφηση.
ΣΗΜ. Συνήθης χρήση «συμμετρικών αλγορίθμων» γίνεται για την εμπιστευτικότητα των δεδομένων.
«Ταινία» (1) είναι ένα υλικό κατασκευασμένο από συμπεπλεγμένα ή μονής κατεύθυνσης «μονόκλωνα νήματα», “έμβολα”, «πιλή­ ματα», «τίλματα» ή «νήματα» κ.λπ. συνήθως προεμποτισμένα με ρητίνη.
ΣΗΜ. “Έμβολο” είναι δέσμη «μονόκλωνων νημάτων» (κατά κανόνα άνω των 200) με περίπου παράλληλη διάταξη.
«Τεχνολογία» (GTN NTN All) είναι οι εξειδικευμένες πληροφορίες που απαιτούνται για την «ανάπτυξη», την «παραγωγή» ή τη «χρήση» προϊόντων.
Οι πληροφορίες αυτές λαμβάνουν τη μορφή “τεχνικών δεδομένων” ή “τεχνικής βοήθειας”. ΣΗΜ. 1.
Η “τεχνική βοήθεια” είναι δυνατόν να λάβει τη μορφή παροχής οδηγιών, δεξιοτήτων, κατάρτισης, μετάδοσης επαγγελματικής πείρας και παροχής συμβουλών και να συνοδεύεται από τη μεταβίβαση “τεχνικών δεδομένων”.
ΣΗΜ. 2: Τα “τεχνικά δεδομένα” είναι δυνατό να λάβουν τη μορφή οδηγιών κατασκευής, σχεδίων, διαγραμμάτων, μοντέλων, μαθηματικών τύπων, πινάκων, μηχανολογικών σχεδίων και προδιαγραφών, εγχειριδίων και οδηγιών υπό μορφή γραπτού κειμένου ή σε μαγνητική εγγραφή σε διάφορα μέσα ή διατάξεις όπως είναι οι ψηφιακοί δίσκοι, οι μαγνητοταινίες, οι μνήμες ROM.